	На основу члана 27. став 5.  132. и члана 135. став 2  Закона о стечају („Службени гласник РС“ бр.104/2009, 99/2011 – др. закон, 71/2012 – одлука УС , 83/2014, 113/2017, 44/2018 и 95/2018) као и поглавља III Националног стандарда о начину и поступку уновчења имовине стечајног дужника - Национални стандард број 5,  стечајни управник стечајног дужника:   
 КОМПАНИЈА "НОВИ ДАНИ"АД  у стечају Чачак ул. Мирослава Еровића бб,
ОБЈАВЉУЈЕ ПОЗИВ ЗА ДОСТАВЉАЊЕ ПОНУДА 
за 
вршење услуга процене ликвидационе вредности целокупне имовине стечајног дужника и процене вредности стечајног дужника као правног лица.
За потребе утврђивања процене вредности у поступку продаје проценитељ ће користити следеће методе:
· Процене вредности имовине ликвидационим методом;
· Процену вредности правног лица;
Утврђивање процењене вредности врши се у складу са Међународним стандардима финансијског извештавања.
Проценитељ ће такође:
1. Израдити процену целисходности продаје стечајног дужника као правног лица, продају стечајног дужника у деловима (пакетима) или појединачне продаје имовине стечајног дужника;
2. Саставити и доставити правно мишљење у вези правног статуса имовине која је предмет процене на основу прибављене документације, све ближе описано у нацрту уговора;
3. Утврдити учешће вредности процењене имовине на којој је конституисано разлучно  
                   право,у односу на процену вредности правног лица(изражено у процентима),
4. По потреби процену урадити у две варијанте зависно од процене исхода спора о имовини која је у парничном поступку по тужби „Полисградња“доо у стечају Београд 
Заинтересовани понуђачи, односно њихови овлашћени представници, могу добити детаљније информације за израду понуде, као и интегрални текст позива са свим предвиђеним условима на адреси  стечајног управника Нешковић Милић, Кирила Савића 22, 32250 Ивањица, уз претходну најаву, или путем e-mail адресе: neskovicmilic@mts.rs
Затворене понуде доставити најкасније до 24.11.2021. године на контакт адресу стечајног управника Нешковић Милић, Кирила Савића 22,32250 Ивањица. са назнаком ПОНУДА — пружање услуга процене вредности —  Компаније "НОВИ ДАНИ"АД  у стечају Чачак.
Понуда треба да садржи: квалификације и референце понуђача, рок у коме ће процена бити урађена, цену са  ПДВ-ом, динамику плаћања.

Контакт телефон: Стечајни управник Нешковић Милић,тел.063/285-617  


